Public procurement notice: Prior Information Notice Without Call For Competition
Published: 2021-02-26
Buyer: Helsingin kaupunki, Kasvatuksen ja koulutuksen toimiala, ICT-Hankinnat
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Helsingin kaupungin kasvatuksen ja koulutuksen toimiala (KASKO) valmistelee viestintäkomponentin hankintaa varhaiskasvatuksen toimintojen käyttöön. Tarpeena on saada varhaiskasvatuksen toiminnoille yksinkertainen, mutta tietoturvallinen, viestintäratkaisu varhaiskasvatuksen työntekijöiden ja huoltajien väliseen viestintään. Viestintäratkaisun tulisi soveltua päivittäiseen vuorovaikutukseen varhaiskasvatuksen eri toiminnoissa ja olla yhteinen koko varhaiskasvatuksen alueella.
Viestintää on yksilötasolla (henkilökohtaiset viestit), ryhmätasolla ja yleisenä jakeluna (some-kanavat). Viestintään kuuluu suunniteltuja viikkokirjeitä, yleisiä muistutuksia ja ad-hoc-pikaviestintää. Viestintää on tekstimuodossa, linkkeinä, kuvina, videoina, ääniviesteinä ja tiedostoliitteinä. Viestintä tulisi olla mahdollista etenkin mobiililaitteella.
Lisäksi ratkaisukokonaisuuden käytön tulisi mahdollisesti myöhemmin olla laajennettavissa kasvatuksen ja koulutuksen muille toiminnoille toimialayhteiseksi ratkaisuksi. Ratkaisukokonaisuuden tulisi myös sopia käytettäväksi kuvatussa toimintaympäristössä ja mahdollistaa integroituminen tunnistettuihin liittyviin ratkaisuihin loppukäyttäjän näkökulmasta toimivan kokonaisuuden muodostamiseksi.
Viestintäkomponenttiratkaisun on tarkoitus sijoittua kasvatuksen ja koulutuksen toimialan uuden asioinnin tietojärjestelmän (ASTI) yhteyteen.
Tämä ilmoitus on tietopyyntö, jonka tarkoituksena on kartoittaa markkinoilla olevia ratkaisuja ja saada niitä koskevaa tietoa. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle eikä vaikuta tarjoajan asemaan siinä. Tietopyynnössä tai sen yhteydessä esitetyt seikat, aikataulut sekä muut mahdolliset tiedot ja materiaalit ovat alustavia ennakkotietoja ja saattavat muuttua hankinnan valmistelun edetessä. Tietopyynnön yhteydessä saatua palautetta voidaan hyödyntää tarjouspyynnön valmistelussa.
Tällä ilmoituksella ei pyydetä tarjouksia tai osallistumishakemuksia. Kiinnostuksensa ilmaisseet yritykset kutsutaan tekniseen markkinavuoropuheluun, jossa näille toimitetaan sähköpostitse hankintaan liittyvää luonnosmateriaalia ja kysymyksiä kirjallisesti kommentoitavaksi. Lisäksi hankintayksikkö varaa mahdollisuuden kutsua markkinavuoropuheluun ilmoittautuneita tarjoajia tapaamiseen, jossa nämä voivat esitellä omaa ratkaisuaan.
Markkinavuoropuhelusta kiinnostuneita yrityksiä pyydetään ilmoittamaan kiinnostuksensa sähköpostilla osoitteeseen joonas.sormunen@hel.fi otsikolla: ”Markkinavuoropuhelu: Viestintäkomponenttiratkaisu päivittäiseen vuorovaikutukseen”. Viestissä tulee ilmoittaa seuraavat tiedot:
Markkinavuoropuhelun materiaali on saatavilla 26.2.2021 alkaen, ja se lähetään sähköpostilla kaikille kiinnostuksensa ilmoittaneille tarjoajille. Tarjoajia pyydetään kommentoimaan materiaalia viimeistään 15.3.2021 mennessä.